**Bestyrelsesmøde i grundejerforeningen Strandholm 19-5-2021**

Til stede: Jan, Charlotte, Taina, Preben

Vi mødes fordi at vi har modtaget denne besked samt underskrifter fra 40 parceller i grundejerforeningen:

Kære Bestyrelse i henhold til §8 har vi indsamlet underskrifter, hvor vi begærer om indkaldelse til ekstra ordinær generalforsamling, til afholdelse senest Søndag d. 6/6-2021 hvor dagsordenen skal indeholde.

*1.*      *Beslutningen om aflysning af servitutterne vedr. strandholms alle 38-40 erklæres ugyldig, da foreningens vedtægter ikke er overholdt, alle tiltag der er foretaget vedr. servitutterne skal straks bringes iorden, dvs. Aflysningen anulleres og de omtalte servitutter skal igen være gældende for de omtalte matrikler.*

*2.*     *Preben Scheel træder ud af bestyrelsen, da han har talt usandt og vildledt foreningens medlemmer for egen vindings skyld.*

* Preben starter med at vise et forslag til tillæg til lokalplanen (lokalplan 335 fra 2008) fra kommunen, hvor der står, at servitutten fra 1924 vil blive fjernet med tillægget. Han siger at dette tillæg blev sat på pause efter generalforsamlingen i grundejerforeningen, fordi at den proces skulle være hurtigere end tillægget
* Der vises et notat fra kommunen fra 2018 <https://www.hvidovre.dk/Politik/dagsordener-og-referater-fra-kommunalbestyrelsen-og-udvalg/politiske-udvalg/88/1499?agendaid=1715#section11> vi undrer os over, at der står at naboer skulle høres. Men i mailen fra Tonny som findes som link skriver han, at naboer har godkendt at servitutter fjernes, allerede før 2018
* Ved gennemførsel af tillægget til lokalplanen vil det kun være et spørgsmål om tid før servitutten blev fjernet. Vi tror, at flere naboer er i tvivl om det er rigtigt, eller om vi faktisk havde mulighed for at have indflydelse på om der kommer parcelhuse eller rækkehuse på grunden
* Jan har talt med sagsbehandler fra Horten som siger, at vi ikke kan få servitutten tilbage nu at den er fjernet. Preben siger også, at de ikke vil godkende at servitutten kommer tilbage
* Vi taler om, at når en servitut er 100 gammel så udløber den automatisk, altså 2024. Så servitutten vil uanset udløbe om få år? Det vil vi undersøge
* Charlotte har boet her siden 2004 og husker at der hele tiden har været tale om at der kommer rækkehuse, siden 2008, siden lokalplanen kom. Også Jan husker at grundejerforeningen og bestyrelsen har talt om det den gang
* Charlotte vil gå tilbage og se i gamle mapper hvor der måske står om høringen i 2008
* Før Preben og Tonny overtog grunden i 2008 var den meget forgiftet, så vi tænker at naboer dengang var også meget interesseret i at få grunden renset
* Vi spørger på mail Lenni og Anne om de ønsker at gennemføre ekstraordinær generalforsamling virtuelt eller udendørs, eller udskyde indtil at vi kan mødes 100 indendørs ifølge forsamlingsloftet. Vi må gå ud fra at vi kan risikere at blive flere end 50, som er nuværende forsamlingsloft. Vi anbefaler at udskyde til efter 11/6 for at kunne mødes indendørs
* Hvis det bliver senest d. 6/6 og virtuelt eller udendørs, regner vi med at det kan blive torsdag aften d. 3/6

Preben kommer med bilag for:

* Hvorfor ville tinglysningsretten ikke slette servitutten ifølge paragraf 18? Var det fordi det var en rådighedsservitut, som ikke kan fjernes uden naboers godkendelse? Gerne med dokumentation fra Prebens advokat
  + Vi har fundet dette tidligere <https://www.horten.dk/viden/artikel2021/kan-lokalplanen-hindres-af-servitutter>
* Dokumentation for at efter 100 år, slettes servitutter automatisk
* Sagsforløb med bilag – hvorfor kommer grundejerforeningen i spil og hvorfor?
* Bevis for, at naboerne har givet tilsagn for at fjerne servitutten allerede før 2018 (ifølge mail fra Tonny til kommunen i 2018)